Diari Oficial de la Generalitat Valenciana


Sumari del DOGV 9035, del 05-03-2021 (2021/1840)

RESOLUCIÓ de 23 de febrer de 2021, de la Conselleria de Justícia, Interior i Administració Pública, per la qual es disposa l'execució de la interlocutòria de 28 d'octubre de 2020, del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9035

Data del DOGV
:   05-03-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/1840


Data del document
:   23-02-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 23 de febrer de 2021, de la Conselleria de Justícia, Interior i Administració Pública, per la qual es disposa l'execució de la interlocutòria de 28 d'octubre de 2020, del Tribunal Superior de Justícia de la Comunitat Valenciana. [2021/1840]  
Per l'Ordre de 15 de juny de 2005, de la Conselleria de Justícia i Administracions Públiques, es van convocar proves selectives d'accés al grup A, sector administració especial, informàtics, accés lliure, corresponents a l'oferta d'ocupació pública de l'any 2004, per al personal de l'Administració del Consell de la Generalitat Valenciana, convocatòria 44/04 (DOGV núm. 5039, de 30.06.2005).  
La Sentència 542/2017, de 30 de novembre, del Tribunal Superior de Justícia de la Comunitat Valenciana dictada en el procediment ordinari 2/161/2015, seguit a instàncies d'Albert Roca Mompó, va reconéixer com a situació jurídica individualitzada el dret del demandant a la retroacció d'actuacions, a fi que se'l convocara de nou a la realització del segon exercici pràctic de la fase d'oposició de la convocatòria 44/04, repetició que no havia d'afectar els aspirants que van resultar ja seleccionats en el seu moment per aplicació dels principis de bona fe i confiança legítima, sinó l'actor i, si escau, la resta d'aspirants que no van superar el segon exercici.  
Per l'Acord de 16 de desembre de 2019, del tribunal de la convocatòria 44/04, es va disposar la publicació de la relació definitiva d'aspirants aprovats en execució de l'esmentada Sentència 542/2017.  
Per Resolució de 12 de juny de 2020, d'aquesta conselleria, es va publicar la relació definitiva de persones que havien superat les proves selectives d'accés al grup A, sector administració especial, informàtica, accés lliure, convocatòria 44/04, en execució de la Sentència 542/2017 (DOGV núm. 8836, de 16.06.2020).  
Contra la confirmació en via administrativa de l'Acord de 16 de desembre de 2019, del tribunal de la convocatòria, l'aspirant Alfonso García Gabaldón va promoure, davant el Tribunal Superior de Justícia de la Comunitat Valenciana, incident d'execució de sentència que, finalment, va ser decidit per interlocutòria de 28 d'octubre de 2020.  
La interlocutòria incidental del Tribunal Superior de Justícia, Sala Contenciosa Administrativa, Secció Segona, anul·la la resolució de la llista definitiva de persones aprovades i la resolució confirmatòria en alçada «quant a la limitació que en aquestes s'efectua del nombre d'aprovats a només aquells que superen la qualificació de 37,41 punts aconseguida per l'últim dels aprovats en el procediment originari, amb les conseqüències que això tinga».  
Atesos els pronunciaments continguts en la interlocutòria de 28 d'octubre de 2020, del Tribunal Superior de Justícia de la Comunitat Valenciana, Sala Contenciosa Administrativa, Secció Segona, i de conformitat amb el que es disposa en l'article 118 de la Constitució Espanyola, així com en els articles 17.2 de la Llei orgànica 6/1985, d'1 de juliol, del poder judicial i 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i altres resolucions fermes dictades pels tribunals de justícia, i a proposta de la Direcció General de Funció Pública, resolc:  
  
Primer  
Incloure en la Resolució de 12 de juny de 2020, de la Conselleria de Justícia, Interior i Administració Pública, que va disposar la publicació de la relació definitiva de persones que havien superat les proves selectives d'accés al grup A, sector administració especial, informàtica, accés lliure, convocatòria 44/04, en execució de la Sentència 542/2017, les persones aspirants que figuren en l'annex de la present resolució amb les qualificacions que s'hi detallen.  
  
Segon  
Les persones aprovades que figuren en l'annex hauran de presentar, en el termini de 20 dies hàbils comptats des de l'endemà de la publicació de la present resolució en el Diari Oficial de la Generalitat Valenciana, davant la Direcció General de Funció Pública, la documentació següent:  
1. Fotocòpia del DNI o document equivalent per als nacionals d'altres estats a què fa referència la base 2.1.1 de la convocatòria.  
2. Fotocòpia compulsada del títol acadèmic i altres requisits exigibles segons el que s'estableix en la base 2.1.3 de la convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, fotocòpia compulsada de la credencial que acredite l'homologació que corresponga.  
3. Declaració jurada de no haver sigut separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari de cap administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas del personal laboral, no trobar-se inhabilitat per sentència ferma o a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir. En cas de tractar-se de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu estat l'accés a l'ocupació pública.  
4. Certificat mèdic acreditatiu de posseir la capacitat física i psíquica necessària per a l'acompliment de les funcions dels llocs de treball oferits.  
5. Així mateix, acreditaran els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat, o mitjançant la realització d'un exercici específic a aquest efecte. El personal que no puga acreditar aquests coneixements haurà de realitzar els cursos de perfeccionament que a aquest efecte es realitzaran a través de l'Institut Valencià d'Administració Pública (IVAP) en coordinació amb la Junta Qualificadora de Coneixements de Valencià.  
Segons el que disposa l'article 20 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, les persones aprovades acreditaran els seus coneixements de valencià en el corresponent grau mitjà o C1, mitjançant certificat expedit o homologat per Junta Qualificadora de Coneixements de Valencià. El personal que no puga acreditar aquests coneixements haurà de realitzar l'exercici específic que es convoque i, en el cas de no superar-lo, assistir als cursos de perfeccionament que a aquest efecte s'organitzen.  
  
Els que tinguen la condició de personal funcionari o personal laboral al servei de l'Administració de la Generalitat estaran exempts de justificar les condicions i requisits que ja tinguen acreditats i inscrits en el Registre de Personal de la Direcció General de Funció Pública, únicament hauran de manifestar-ho per escrit davant la Direcció General de Funció Pública sense aportar la documentació corresponent.  
  
Les persones seleccionades que, dins del termini indicat i excepte casos de força major, no presenten la documentació acreditativa o d'aquesta es deduïsca que manquen d'algun dels requisits exigits, no podran ser nomenades personal de la Generalitat, sense perjudici de la responsabilitat en què puguen haver incorregut per falsedat en les seues sol·licituds de participació.  
Contra la present resolució, les parts legitimades podran promoure incident d'execució de sentència, davant el Tribunal Superior de Justícia de la Comunitat Valenciana, de conformitat amb el que es disposa en l'article 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 23 de febrer de 2021.- La consellera de Justícia, Interior i Administració Pública: Gabriela Bravo Sanestanislao.  
  
ANNEX  
Relació de persones aprovades, per ordre de puntuació, convocatòria 44/04, en execució de la interlocutòria de 28 d'octubre de 2020, del Tribunal Superior de Justícia de la Comunitat Valenciana.  
  
Torn lliure  
  
DNI Cognom 1 Cognom 2 Nom Nota final  
\*\*\*0500\*\* Calero Alcocel Luis Miguel 36,76  
\*\*\*5785\*\* Hervás Orero Javier 35,99  
\*\*\*5039\*\* García Gabaldón Alfonso 35,29